b'\n_START_ARTICLE_\nSam Totman\n_START_SECTION_\nAlkuajat\n_START_PARAGRAPH_\nTotman syntyi Englannissa, mutta muutti jo nuorella i\xc3\xa4ll\xc3\xa4 Uuteen-Seelantiin. Sam aloitti soittamaan klassista kitaraa yhdeks\xc3\xa4n vuoden i\xc3\xa4ss\xc3\xa4 kaavamaisesti harjoitellen, saamalla siit\xc3\xa4 monen vuoden kokemuksen. Sam soitti kolmessa, hyvin erilaisessa yhtyeess\xc3\xa4 ennen siirtymist\xc3\xa4\xc3\xa4n DragonForceen. Yksi n\xc3\xa4ist\xc3\xa4 yhtyeist\xc3\xa4 oli Demoniac, jossa h\xc3\xa4n tapasi DragonForcen toisen soolokitaristin Herman Li:n.\n_START_SECTION_\nDragonForce\n_START_PARAGRAPH_\nTotman on Herman Li:n kanssa nyky\xc3\xa4\xc3\xa4n ainoat DragonForcen alkuper\xc3\xa4isj\xc3\xa4senist\xc3\xa4. Sam on tunnettu energisest\xc3\xa4 lavaesiintymisest\xc3\xa4\xc3\xa4n, kuten muutkin b\xc3\xa4ndin j\xc3\xa4senet, eritt\xc3\xa4in nopeista sek\xc3\xa4 melodisista sooloista sek\xc3\xa4 juomisestaan. Sam kuvataan usein rennoksi kaveriksi, joka tykk\xc3\xa4\xc3\xa4 juoda lavalla kesken esityksen. Juomiseen liittyy my\xc3\xb6s Samin nimikkoliike, h\xc3\xa4n osaa juoda lavalla ilman k\xc3\xa4si\xc3\xa4. Monet fanit ovat sit\xc3\xa4 mielt\xc3\xa4, ett\xc3\xa4 alkoholi vaikuttaa Samin kitaransoittoon, mutta kitaristi itse sanoo ett\xc3\xa4 h\xc3\xa4n soittaa aivan yht\xc3\xa4 hyvin humalassa kuin selvin p\xc3\xa4inkin. Sam on itse nimennyt signatureliikkeekseen lavalla my\xc3\xb6s 360-asteen tornado-hypyn._NEWLINE_Sam Totman on DragonForcen toisen kitaristin Herman Li:n kanssa tunnettu \xc3\xa4\xc3\xa4rimm\xc3\xa4isen nopeista kitarasooloista. Metallican kitaristi Kirk Hammett onkin sanonut DragonForcen kitaristien Herman Lin sek\xc3\xa4 Sam Totman olevan nopeimmat kitaristit, joihin h\xc3\xa4n on koskaan t\xc3\xb6rm\xc3\xa4nnyt.\n_START_SECTION_\nSignature kitara\n_START_PARAGRAPH_\nDragonForcen kummallekin kitaristille, Herman Li:lle sek\xc3\xa4 Sam Totmanille julkaistiin vuonna 2008 omat signature kitarat. Li:n mukaan Ibanez sek\xc3\xa4 kitaristit ovat k\xc3\xa4ytt\xc3\xa4neet uskomattomasti aikaa kitaroiden valmistamiseen. Li:n kitara on nimelt\xc3\xa4\xc3\xa4n Ibanez E-Gen ja Totmanin Ibanez STM1, ja ne tulevat markkinoille heti julkaisun j\xc3\xa4lkeen. Totman on ennenkin k\xc3\xa4ytt\xc3\xa4nyt Ibanezin kitaroita ja h\xc3\xa4nen useimmin k\xc3\xa4ytt\xc3\xa4m\xc3\xa4ns\xc3\xa4 malli on Ibanez Iceman.'